text: [{"text_idx": "#000004", "text": "Miidiyaaleen Israa\u2019el Alhada kaleessaa Benjaamin Netaaniyaahuu fi hogganaan dhaabbata basaasa biyyattii dhoksaan gara Sa\u2019uudii imaluun, Muhammad Bin Salmaan waliin kan mari\u2019atan tahuu gabaasan. Marii magaalaa Sa\u2019uudii qarqara galaana dimaa irratti haaraya ijaaramte tan \u2018Neom\u2019 jedhamtu keessatti geggeeffame kana irratti, ministeerri haajaa alaa Ameerikaa Maayik Pompiyootis kan hirmaate tahuu ibsame.Haata\u2019u malee ministeerri haajaa alaa Sa\u2019uudii Feeysal Bin Farhaan Al-Sa\u2019uud gabaasni \u2018Netaaniyaahuun Sa\u2019uudii seenee ture jedhu soba\u2019 jechuun haale. Feeysal Bin Farhaan ibsa gabaabaa gama Fuula Twitter isaa irratti maxxanseen, magaalaa Neom keessatti Maayik Pompiyoo dabalatee qondaaltota Ameerikaa waliin mariin geggeeffamuu ibsuun, hoggantoota biyyoota lamaaniitiin alatti kan biroo hin hirmaannee jedhe.Israa\u2019eel dhiheenya kana Emreet fi Bahreeyn dabalatee, jaarsummaa Ameerikaatiin biyyoota Arabaa waliin ifatti hariiroo kan tolchataa jirtu yoo tahu, bulchiinsi Traamp angoo osoo gadi hin lakkisiniin duratti Sa\u2019uudii waliinis walii galtee mallatteessuuf kan yaalaa jirtu tahuus gabafame. Haata\u2019u malee mootummaan Sa\u2019uudii hanga ammaatti, walii galtee biyyoota Arabaa \u201cbiyyi Falasxiin walaba taate hanga hundeeffamtutti Israa\u2019el waliin hariiroo akka hin uummne\u201d jedhu kan kabajdu tahuu ibsite."}, {"text_idx": "#000012", "text": "Gamtaan Munshidoota Sikkoo fi Mandoo Hundeeffame"}]